Document ID: 32007R0921

KOMMISSIONENS FORORDNING (EF) Nr. 921/2007
af 1. august 2007
om fravigelse af forordning (EF) nr. 1535/2003 for produktionsåret 2007/08 for så vidt angår fristen for indgåelse af kontrakter vedrørende tomater bestemt til forarbejdning i Bulgarien og Rumænien
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Bulgariens og Rumæniens tiltrædelse,
under henvisning til akten vedrørende Bulgariens og Rumæniens tiltrædelse, særlig artikel 41, stk. 1, og
ud fra følgende betragtninger:
(1)
Der bør vedtages overgangsforanstaltninger, for at producenter og forarbejdningsvirksomheder i Bulgarien og Rumænien kan nyde godt af bestemmelserne i Rådets forordning (EF) nr. 2201/96 af 28. oktober 1996 om den fælles markedsordning for forarbejdede frugter og grøntsager (1).
(2)
Ifølge Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (2) skal kontrakter for tomater indgås senest den 15. februar mellem forarbejdningsvirksomheder, der er godkendt af de ansvarlige myndigheder, og anerkendte eller foreløbigt anerkendte producentorganisationer. Alene for produktionsåret 2007/08 bør tidsplanen for indgåelse af kontrakter i henhold til forordning (EF) nr. 1535/2003 fraviges. I modsat fald ville de pågældende parter for tomaters vedkommende ikke have mulighed for at være med i den støtteordning, der er fastsat i forordning (EF) nr. 2201/96, i det igangværende produktionsår.
(3)
Foranstaltningerne i denne forordning er i overensstemmelse med udtalelse fra Forvaltningskomitéen for Forarbejdede Frugter og Grøntsager -
UDSTEDT FØLGENDE FORORDNING:
Artikel 1
Uanset artikel 6, stk. 1, litra a), i forordning (EF) nr. 1535/2003 kan der for tomater og kun for Bulgarien og Rumænien i produktionsåret 2007/08 indgås kontrakter mellem producentorganisationer, jf. artikel 1, stk. 1, litra a), i nævnte forordning, og godkendte forarbejdningsvirksomheder senest den 31. juli 2007 og mindst 10 dage, inden leverancerne i henhold til kontrakt begynder.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. august 2007.

Labels: 11
17
5
18
15